CELEX: C2004/179/29
Language: sl
Date: 2004-07-10 00:00:00
Title: Zadeva T-170/04: Tožba FederDOC - Confederazione nazionale dei Consorzi volontari per la tutela delle denominazioni di origine e delle indicazioni geografiche tipiche dei vini italiani in drugi proti Komisiji Evropskih skupnosti, vložena dne 18. maja 2004

10.7.2004   
            
            
               SL
            
            
               Uradni list Evropske unije
            
            
               C 179/15
            
         Tožba FederDOC - Confederazione nazionale dei Consorzi volontari per la tutela delle denominazioni di origine e delle indicazioni geografiche tipiche dei vini italiani in drugi proti Komisiji Evropskih skupnosti, vložena dne 18. maja 2004
   (Zadeva T-170/04)
   (2004/C 179/29)
   Jezik postopka: italijanščina
   FederDOC - Confederazione nazionale dei Consorzi volontari per la tutela delle denominazioni di origine e delle indicazioni geografiche tipiche dei vini italiani in drugi, ki jo zastopajo Luciano Spagnuolo Vigorita, Paolo Tanoni in Roberto Gandin, avvocati, so dne 18. maja 2004 na Sodišče prve stopnje Evropskih skupnosti vložili tožbo proti Komisiji Evropskih skupnosti.
   Tožeče stranke Sodišču prve stopnje predlagajo, naj:
   
               —
            
            
               razglasi za nično Uredbo Komisije (ES) št. 316/2004 z dne 20. februarja 2004, objavljeno v Uradnem listu Evropske unije L 55 dne 24. februarja 2004, str. 16, ki spreminja Uredbo Komisije (ES) št. 753/2002 o določitvi nekaterih pravil za izvajanje Uredbe Sveta (ES) št. 1493/1999 glede opisa, poimenovanja, predstavitve in zaščite nekaterih proizvodov iz vinskega sektorja;
            
         
               —
            
            
               podredno razglasi v celoti ali delno za ničen člen 1 (3), (8.a), (9.a), (9.b),(19) in (18) (in torej prilogo II) Uredbe št. 316/2004;
            
         
               —
            
            
               Komisiji Evropskih skupnosti naloži plačilo stroškov.
            
         Tožbeni razlogi in bistvene navedbe
   Vložena tožba je naperjena proti Uredbi Komisije (ES) št. 316/2004 z dne 20. februarja 2004, objavljeno v Uradnem listu Evropske unije L 55 dne 24. februarja 2004, str. 16, ki spreminja Uredbo Komisije (ES) št. 753/2002 o določitvi nekaterih pravil za izvajanje Uredbe Sveta (ES) št. 1493/1999 glede opisa, poimenovanja, predstavitve in zaščite nekaterih proizvodov iz vinskega sektorja (1).
   Tožeče stranke navajajo, da obstaja resnična nevarnost, da bi se z implementacijo izpodbijane uredbe, izvedla v korist proizvajalcev iz tretjih držav določena liberalizacija, pri uporabi naslednjih tradicionalnih izrazov po katerih so italijanska vina prepoznavna po celem svetu: Amarone, Cannellino, Brunello, Est!Est!Est!, Falerno, Governo all'uso toscano, Gutturnio, Lacryma Christi, Lambiccato, Morellino, Recioto, Sciacchetrà, Sciac-trà, Sforzato (ali Sfurzat), Torcolato, Vergine, Vino Nobile, Vin santo (ali Vino Santo ali Vinsanto). To naj bi predstavljalo škodo za težko izborjen položaj proizvajalcev držav članic na vinskem tržišču (proizvajalci so zavezani k spoštovanju strogih količinskih in kakovostnih parametrov) in bi predvsem pomenilo nesprejemljivo škodo zaupanju potrošnikov. Proizvajalcem iz tretjih držav naj namreč ne bi bilo treba spoštovati navednih proizvodnih parametrov in bi lahko dali v promet na trg Skupnosti proizvode, ki nimajo enoloških in organoleptičnih značilnosti, ki jih ta vina morajo imeti.
   Vse tožeče stranke so na podlagi nacionalne ureditve so upravičene varovati uporabo navedenih tradicionalnih izrazov oziroma jih lahko uporabljajo.
   V utemeljitev svojega zahtevka predvsem navajajo, da je Komisija prekoračila svoja pooblastila, da izpodbijane uredbe ni ustrezno obrazložila in da ni pridobila predhodnega mnenja Upravljalnega odbora za vino, ustanovljenega z Uredbo št. 1493/1999 oziroma ni pridobila stališč tožečih strank.
   Tožeče stranke prav tako menijo, da nekatere določbe izpodbijane uredbe kršijo pomembna načela, ki izhajajo iz Pogodbe ES, kot so načela na področju kmetijstva, konkurence, varstva potrošnikov, enakega obravnavanja, sorazmernosti, pridobljenih pravic in pravne varnosti. Z izpodbijano uredbo naj bi bile kršene določbe Uredbe št. 1493/1999 (in sicer členi 47, 48 in 49) kot tudi določbe člena 23(3) in 24(4) t.i. Sporazuma TRIPS iz Marakeša z dne 15. aprila 1994 (Sporazum o trgovinskih vidikih pravic intelektualne lastnine) katerih pogodbenica je Evropska skupnost.
   Tožeče stranke tudi navajajo, da je z izpodbijano uredbo kršena obveznost obrazložitve aktov.
   
      (1)  UL L 55, 24.02.2004, str. 16.